Brovarõ
Brovarõ (ukraina keeles Бровари) on oblastilise alluvusega linn Ukrainas Kiievi oblastis, Brovarõ rajooni halduskeskus (ei kuulu ise rajooni koosseisu). Brovarõ asub Kiievi oblasti piiril Kiieviga, Kiievi kesklinnast umbes 18 km idakirdes. Brovarõt on esmamainitud 1628. aastal, linnaõigused sai 1956. aastal. Ukraina 2001. aasta rahvaloenduse andmetel oli Brovarõ elanikest ukrainlasi 87,4%, venelasi 10,7%, valgevenelasi 0,6% ja poolakaid 0,2%.